Kalle Niemi

Kalle Niemi (s. 17. kesäkuuta 1955 Helsinki) on suomalainen jalkapalloilija. Hän oli pelipaikaltaan laitapuolustaja.

Niemi nousi HJK:n edustusjoukkueeseen vuonna 1973, muttei päässyt kauden aikana kentälle. Vuodet 1974–1976 hän edusti toisella sarjatasolla pelannutta Helsingin Palloseuraa. Vuonna 1977 hän palasi HJK:hon ja pelasi seurassa vuoteen 1984 asti. Hän pelasi pääsarjatasolla 198 ottelua ja teki kaksi maalia.

Jalkapallouransa jälkeen Niemi on toiminut kielenkääntäjänä, kääntäen muun muassa televisio-ohjelmia. Niemi on toiminut esimerkiksi Eurovision laulukilpailun tekstittäjänä vuodesta 1991.

Lähteet

Aiheesta muualla 
 Revittelyä, riemua ja riimejä: Euroviisujen kääntäjä Kalle Niemi viihdyttää myös itseään huvittavilla käännöksillä yle.fi

Suomalaiset jalkapalloilijat
Jalkapallon Suomen Cupin mestarit
Jalkapallon Suomen mestarit
Vuonna 1955 syntyneet
Elävät henkilöt